تۆم کلانسی ڕەینبۆو سیکس سیج

**تۆم کلانسی ڕەینبۆو سیکس سیج** ()یارییەکی ڤیدیۆیی تەقەکەری سەرھێڵە کە لەلایەن کۆمپانیای یووبیسۆفت مۆنتریاڵ پەرەی پێدراوە و لەلایەن یوبی سۆفت بڵاوکراوەتەوە. بۆ مایکرۆسۆفت ویندۆز و پلەیستەیشن ٤ و ئێکس بۆکس وەن لە ١ی کانوونی دووەمی ٢٠١٥ بڵاوکرایەوە، حەوت ساڵ دوای ڕەینبۆو سیکس: ڤێگاس و دوای ھەڵوەشاندنەوەی یەکێک لە ناونیشانەکانی زنجیرەکە، بە ژێرنووسی The Patriots، لە ١ی کانوونی دووەمی ٢٠١٥ بۆ مایکرۆسۆفت ویندۆز و پلەیستەیشن ٤ و ئێکس بۆکس وەن بڵاوکرایەوە، ھەروەھا ڕێک پێنج ساڵ دواتر لە ١ی کانوونی دووەمی ٢٠٢٠ بۆ پلەیستەیشن بڵاوکرایەوە لە سەکۆکانی وەک پلەیستەیشن ٥ و ئێکس بۆکس سیریز ئێکس و سیریز ئێس بەردەست بوو.

ڕەینبۆو سیکس سیج پاڵێوراو بوو بۆ چوار خەڵات و خەڵاتی باشترین نمایشی یاری و خەڵاتی باشترین دیزاینی کارەکتەریی و خەڵاتی باشترین یاری فرە یاریزانی سەرھێڵ لە ساڵدا و خەڵاتی باشترین و تەواوترین یاری فرە یاریزانی وەرگرت لە ڕووی بینراو و گرافیکەوە. یارییەکە بەگشتی لەلایەن ڕەخنەگرانەوە پێداچوونەوەی ئەرێنی وەرگرت و ستایشی زۆری لێکرا بەھۆی زیادبوونی گرنگیدان بە فرە یاریزان و کاتی یارییەکان، و گرنگیدانی بە تاکتیک و کاری تیپی، بەڵام ڕەخنەی زۆری لێگیرا بەھۆی نەبوونی سیستەمی بەرزکردنەوەی بەکارھێنەر.

ئەم یارییە سەرەتا فرۆشی خراپی بەخۆیەوە بینی، بەڵام دوای ماوەیەک کۆمپانیای یوبی سۆفت یاریزانی زیاتری بۆ ئەم وەشانە ڕاکێشا بەھۆی بەکارھێنانی سیاسەتی "game as a service" و پشتگیریکردنی ئەم یارییە بە بڵاوکردنەوەی پاکێجی زیادکراوەکانی بێبەرامبەر.

شوباتی ٢٠١٩ ئەم یارییە ٣٥٠ ملیۆن بەکارھێنەری ھاوکاتی تۆمارکردووە؛ و باسی یاری جی تی ئەی ٥ ناکەین کە ٦٨٨ ملیۆن بەکارھێنەری ھەبووە لە ٢ی تشرینی یەکەمی ٢٠١٨ لە پلەی یەکەم و یاری فۆڕتنایت بە ٥٦١ ملیۆن بەکارھێنەر لە ١١ی ئازاری ٢٠١٩ لە پلەی دووەم و یاری ڕەینبۆو سیکس سیج بە نزیکەی ٣٥٠ ملیۆن یاریزانی سەرھێڵ لە ٢٥ی شوباتی ٢٠١٩ بە شێوەیەکی نافەرمی لە پلەی سێیەم بوو و یاری کۆڵ ئۆف دیووتی واڕ زۆن لە سەرەتای ساڵی ٢٠٢٠ بە زیاتر لە ١٠٠ ملیۆن یاریزانی تۆمارکراو لە پلەی چوارەم و یاری ڕۆکێت لیگ بە زیاتر لە ٧٥ ملیۆن یاریزانی تۆمارکراو ڕیزبەندی ٥دایە لەنێوان پڕفرۆشترین یارییەکان کە لە مێژوو و جیھاندا بڵاوکراونەتەوە.

## یاریکردن
یارییەکە جەختێکی زۆر لەسەر تێکدانی ژینگە و ھاوکاری نێوان ئەندامانی گرووپەکە دەکاتەوە. لە ھەر یارییەکدا لە نێوان دوو بۆ دە یاریزان دەتوانن بە دوو گرووپی شین و پرتەقاڵی ئامادەبن و ئەم دوو گرووپە بە یەکەوە لە دوو ڕۆڵی ھێرشبردن و بەرگری لە ھەر خولێکدا دادەنرێن. لە ھەردوو گرووپی بەرگریکار و ھێرشبەردا کەسایەتی گرووپە دژە تیرۆرەکان ھەن و توانای ھەریەکێک لەو کەسانە تایبەتە بەو کەسایەتییانە. ئەم تایبەتمەندییە ڕێگە بە ھەر کەسێک دەدات یارمەتی ھاوڕێکانی بدات بە ھەڵبژاردنی یەکێک لە کەسایەتییەکان و بەکارھێنانی ھێزی خۆی. یارییەکە دابەشکراوە بەسەر تاکە یاریزان و فرە یاریزان. لە بەشی تاک یاریزاندا، بە پێچەوانەی ناونیشانی ھەڵوەشاوەی ڕەینبۆو سیکس: پاتریووت کە تیشکی خستە سەر چیرۆک و گێڕانەوەی خۆی، ھیچ بەشێکی چیرۆک لەم ناونیشانەدا نییە و کورتە فیلمەکان بۆ بەکارھێنەر ڕوون دەکرێنەوە. چیرۆکی یارییەکە باس لە ڕووبەڕووبوونەوەی گرووپی ڕەینبۆو دەکات لەگەڵ گرووپێکی تیرۆریستی بە ناوی دەمامکی سپی، کە بەشدارییان لە ئۆپەراسیۆنی بارمتەگرتن و بایۆ-تیرۆریستیدا کردووە بۆ ئەوەی ئاژاوە لە چەند وڵاتێکدا دروست بکەن. ژنێک بە نازناوی «سیکس» (ئەنجێلا باسێت ڕۆڵی تێدا دەگێڕێت) کە سەرۆکی گرووپی ڕەینبۆوە، داوا لە ئەندامانی گرووپەکە دەکات وەک قەڵغانێک بۆ خەڵکی بێ بەرگری لە بەرامبەر دەمامکی سپیدا مامەڵە بکەن و بەرگری لە خەڵک بکەن.

لە بەشی فرە یاریزان (گەشەپێدەرەکان زیاتر سەرنجیان لەسەر یاریکردنی سەرھێڵە)، یارییەکە دابەشکراوە بەسەر دوو بەشی ئاسان و سەخت یان پلەدار، کە لە بەرامبەردا دابەش دەکرێن بۆ سێ بەش، بارمتەکان لە سەرەتای ھەر سێ جۆرەکەدا ناوچەی بۆمبەکە داگیر دەکەن، یارییەکە بەم جۆرەیە کە لە کاتی ئامادەکاریدا کە بۆ ماوەی نزیکەی دە چرکە تا خولەکێک، یاریزانە ھێرشبەرەکان دەبێت شوێنی بارمتەکان و بۆمبەکان و ئەو ناوچەیە بدۆزنەوە کە دەبێت بە ئۆتۆمۆبیلە بێ شۆفێرەکان بگیرێن، یاریزانە بەرگریکارەکانیش دەبێت ڕێگری لەم کارە بکەن بە لەناوبردنی ئۆتۆمۆبیلە بێ شۆفێرەکان (لەناوەوە ناوچەکەدا) و ناوچەکە بەھێز بکەن. دوای ئەم ماوەیە قۆناغی ئۆپەراسیۆن لە یەک بۆ دە خولەکەوە دەست پێدەکات و ھێرشبەرەکان دەبێت بارمتەکان ڕزگار بکەن یان بۆمبەکە لە ماوەی دیاریکراودا پووچەڵ بکەن.

### تاک یاریزان
لەم بەشەدا دە ھەنگاوی مەشقکردن ھەیە کە یاریزانە نوێیەکان دەتوانن پەیڕەوی لێبکەن بۆ ئاشنابوون بە حاڵەتەکان و میکانیکی پرۆسەی یارییەکە و ژمارەیەک جەنگاوەر و تواناکانیان. ئەم بەشە بەھۆی نەبوونی چیرۆکێکی تەواوەوە دۆخی پڵۆت (چیرۆک)ی نییە، بەڵام ڕوونکردنەوە و ڤیدیۆکانی پەیوەست بە قۆناغەکان یاریزانەکان بە چیرۆکی یارییەکە ئاشنا دەکەن. ھەموو بەش و قۆناغەکانی ئەم بەشە تاک یاریزانن و دەتوانرێت بە بێ ھێڵ یاری پێبکرێت، لەگەڵ ئەوەشدا دوا قۆناغی ئەم بەشە بە ناوی «بەشی پێنجەم»ە کە لەم بەشەدا پێویستی بە ھێڵی ئینتەرنێت ھەیە و پێویستی بە ھاوکاری چوار ھاوڕێی تر ھەیە بۆ تەواوکردنی.

### فرە یاریزان
بارمتە: لەم بەشەدا بارمتەیەک لە یارییەکەدا ھەیە، پێویستە یاریزانە ھێرشبەرەکان بارمتە بدۆزنەوە و لە خاڵە تایبەتەکانی نەخشەکەدا ئازادیان بکەن، یاریزانە بەرگریکارەکانیش دەبێت ڕێگری لەم کردارە بکەن. ھێرشبەران و بەرگریکاران دەبێت ئاگاداری بارمتەکە بن و ڕێگری لە کوشتنی بکەن (بەتایبەت ھاوڕێکانی تیپەکە). لەم بەشەدا یاریزانە ھێرشبەرەکان دەتوانن ھەموو بەرگریکارەکان لەناوببەن یان بارمتەکان ئازاد بکەن، بۆیە ھێرشبەران توانای جووڵاندنی بارمتەکانیان ھەیە، بەڵام بەرگریکارەکان ئەم توانایەیان نییە.

گرتنی ناوچەکە: لەم بەشەدا یاریزانە بەرگریکارەکان دەبێت بارێکی مەترسی زیندەیی بپارێزن. یاریزانە ھێرشبەرەکان دەبێت ھەوڵبدەن ھەموو بەرگریکارەکان لەناوببەن یان ناوچەی دڵخوازیان ھەبێت لە کاتێکی دیاریکراودا. بەرگریکاران بە بوونیان لە ناوچەکەدا دەبێت ڕێگری بکەن لە گرتنی ناوچەکە لەلایەن ھێرشبەران.

بۆمب: لەم بەشەدا یاریزانانی ھێرشبەر دەبێت لە ماوەیەکی دیاریکراودا دوو بۆمب پووچەڵ بکەن. بە پێچەوانەی دوو بەشەکەی پێشوو ئەگەر یاریزانە بەرگریکارەکان ھەموو ھێرشبەرەکان لەناوببەن بەڵام پووچەڵکردنەکە چالاک بوو، دەبێت یەکێک لە بەرگریکارەکان پووچەڵکردنەوەکە بدۆزێتەوە و لەو ماوەیەی کە دەمێنێتەوە دەبێت لەکاری بخات.

ڕاوکردنی تیرۆریستان: لەم بەشەدا بە بەشێکی جیا دادەنرێت. لەم بەشەدا یاریزان دەتوانێت بە تەنیا یان بە ھاوکاری ھاوڕێکانی لە دژی تیرۆریستان (game bots) شەڕ بکات. لەم بەشەدا وەک لە بەشی فرە یاریزاندا فڕێدانی بۆمب، ئازادکردنی بارمتە یان پاراستنی ھەیە، بەڵام لەبری داگیرکردنی ناوچەکە دەبێت یاریزانەکان ھەموو تیرۆریستان لە تەواوی نەخشەکەدا لەناوببەن.

دۆخی زۆمبی: ئەم بەشە بۆ یەکەمجار لە وەرزی یەکەم و ساڵی سێیەمی ئەم یارییە لە پاکێجی زیادکراوی ئۆپەراسیۆنی کایمێرا بە ناوی Outbreak بڵاوکرایەوە و بۆ ماوەی سی ڕۆژ لەسەر سێرڤەرەکانی ئەم یارییە دانرا. بە پێچەوانەی وەشانی ئەسڵی، ئەم بەشە کورتە چیرۆکێکی دەگێڕایەوە (ھەم لە فیلمەکان و چ لە پرۆسەی یارییەکەدا) و تێیدا وەک بەشەکانی دیکە زۆر سەرنجی لەسەر ھاوکاری گرووپی بوو. بە ئیلھام وەرگرتن لە یارییە بەناوبانگەکانی وەک لێفت فۆڕ دێد، دروستکەران ژمارەی یاریزانەکانیان لەسەر نەخشەکە زیاد کرد بۆ سێ یاریزان. ھەروەھا ژمارەی کارەکتەرە ئامادەبووەکانی ئەم بەشە زۆر کەمتر بووە لە کارەکتەرە ئامادەبووەکانی بەشەکانی تر. ھەرچەندە ئەم بەشە وەک دۆخی زۆمبی ئەم زنجیرەیە ناودەبرێت، بەڵام بە پێچەوانەی یارییەکانی تری وەک لێفت فۆڕ دێد یان کۆڵ ئۆف دیووتی، بەشی زۆمبییەکان زۆر گرنگی بە بەشی مانەوەی کارەکتەرەکان دەدات، بەڵام بەشی Outbreak زۆر گرنگی بە لایەنەکانی مانەوەی کارەکتەرەکان نادا.

## ناوەرۆک
بەپێی یارییەکە گرووپی ڕەینبۆو گرووپێکی نێودەوڵەتییە و ئۆپەراسیۆنەکانی ئەم گرووپە لەسەر ئاستی جیھانی ئەنجام دەدرێت، کەواتە نەخشەی جۆراوجۆر لە ھەموو جیھانەوە لە یارییەکەدا ھەیە. ھەروەھا کارەکتەرەکانی ئەم یارییە ھەموویان بەشێکن لە گرووپە دژە تیرۆریستییەکانی وڵاتە جیاوازەکانی جیھان. پێنج گرووپی سەرەکی GIGN, GSG9، FBI, SAS و Spetnaz لە یارییەکەدا لە وەشانی سەرەتایییەوە ھەیە، ھەریەک لە پێنج گرووپەکە چوار کارەکتەر یان جەنگاوەریان ھەیە، دوو کەس لە گرووپی ھێرشکردندان و دوو کەسیش لە گرووپی بەرگریدان. ھەروەھا دوو جەنگاوەر و نەخشەیەکی نوێ بەزۆری لە پاکێجە زیادکراوەکاندا زیاد دەکرێن کە پێی دەوترێت ئۆپیرەیشن.

## بڵاوکردنەوە
لە میانی پێشانگای میدیا و بازرگانی ئی-تری ٢٠١٤ وەشانی ئەلفای ئەم یارییە ناسێندرا و یارییەکە بە دوو شێوەی دابەشکردنی فیزیکی و دابەشکردنی دیجیتاڵی لە فرۆشگاکانی یوبی سۆفت کەنێکت و ستیم و فرۆشگا ئەلیکترۆنییەکانی دیکە بۆ یاریزانان بەردەست بوو. یووبی سۆفت سەرەتا ڕای گەیاند کە پشتگیری یارییەکە بۆ ماوەی دوو ساڵ بەردەوام دەبێت، بەڵام لە ساڵی دووەمدا ڕاگەیەندرا کە ئەم پشتیوانییە بۆ ماوەی ساڵێکی تر بەردەوام دەبێت؛ بەڵام دیسان لە سەرەتای ساڵی سێیەمدا ڕاگەیەندرا کە ئەمجارە یارییەکە بۆ ماوەی دە ساڵ لەلایەن ئەم کۆمپانیایە پاڵپشتی دەکرێت، بەڵام ھیچ ھەواڵێک لەسەر وەشانی دووەمی ئەم یارییە نابێت. لەم خشتەیەی خوارەوەدا، ئەو پاکێجە زیادانەی کە بۆ یارییەکە بڵاوکراونەتەوە لە ساڵی ٢٠١٦ و دوای ساڵێک لە بڵاوبوونەوەی وەشانی ئەسڵی ناسێنراون. جگە لە ناساندنی کارەکتەری نوێ و نەخشە یان باشترکردن و گۆڕینی نەخشە کۆنەکان، ئەم پاکانە گۆڕانکاری لە پێکھاتەی گشتی یارییەکەدا (وەک یاریکردن یان دەنگی و زیادکردنی ڕووداوی تایبەت)یش دەھێنێتە ئاراوە.

## سەرچاوەکان
* 

پۆل:کایە ڤیدیۆییەکانی ٢٠١٥
پۆل:گەمە ڤیدیۆیییە ھەرەوەزییەکان
پۆل:یارییەکانی پلەی ستەیشن ٤
پۆل:یارییەکانی پلەیستەیشن ٥
پۆل:مشتومڕی یارییە ڤیدیۆییەکان
پۆل:یارییە ڤیدیۆییەکان کە لە ئەڵمانیا دانراون
پۆل:یارییەکانی ویندۆز
پۆل:گەمەکانی ئێکس بۆکس وان
پۆل:کایە ڤیدیۆیییە تاک-یاریزان و فرەیاریزانەکان
پۆل:کایەکانی یوبی سۆفت
پۆل:کایە ڤیدیۆیییە ڕیبووتەکان
پۆل:ئەو کایە ڤیدیۆیییانەی لە کەنەدا پەرەیان پێدراوە
پۆل:کایە ڤیدیۆیییەکان بە بەکارھێنانی ھاڤۆک
پۆل:کایە ڤیدیۆیییەکان کە لە بۆستن داندراون
پۆل:کایە ڤیدیۆیییەکان کە لە ئیتاڵیا داندراون
پۆل:کایە ڤیدیۆیییەکان کە لە ماساچووسیتس داندراون
پۆل:کایە ڤیدیۆیییەکان کە لە ویلایەتە یەکگرتووەکانی ئەمریکا داندراون
پۆل:کایەکانی ئێکس بۆکس کڵاود گەیمینگ
پۆل:یارییەکانی ئێکس بۆکس سیریز ئێکس و سیریز ئێس